สวัสดีค่ะ รบกวนสอบถามอาการพ่อค่ะ หลังจากทานยาความดันไปมีอาการไอทุกวัน อาการนี้ร้ายแรงหรือไม่คะ เพราะก่อนหน้านี้เคยแจ้งคุณแล้วว่ามีอาการไอหลังจากได้รับยาความดัน คุณแจ้งว่าจะเปลี่ยนยาให้ แต่พอทานยาก็ยังมีอาการไออยู่ค่ะ รบกวนคุณให้คำแนะนำได้หรือไม่คะ
สวัสดีค่ะ ยาความดันในกลุ่ม ACE inhibitor เช่นยา enalapril ซึ่งใช้กันค่อนข้างมากในการลดความดัน ทำให้เกิดผลข้างเคียงเรื่องอาการไอได้ค่อนข้างบ่อย ซึ่งเป็นผลข้างเคียงที่ไม่อันตราย ไม่ได้เป็นข้อบ่งชี้ให้ต้องหยุดยา สามารถรับประทานยาแก้ไอเพื่อบรรเทาอาการได้ แต่อย่างไรก็ตามหากผู้ป่วยไอมากจนรู้สึกว่ารบกวนชีวิตประจำวันมาก แพทย์อาจพิจารณาเปลี่ยนเป็นยากลุ่มอื่นให้ได้แนะนำถามแพทย์ที่ดูแลโดยตรงว่าได้เปลี่ยนเป็นยากลุ่มอื่นแล้วใช่หรือไม่ หากเปลี่ยนยามาแล้วยังมีอาการไออยู่ อาจจะเกิดจากสาเหตุอื่นๆเช่นการติดเชื้อในทางเดินหายใจ ซึ่งควรไปตรวจหาสาเหตุเพิ่มเติมค่ะ